จ.นครราชสีมา ตัดใจผันน้ำจากเขื่อนลำแชะลงแม่น้ำมูลผลิตประปา ช่วยชาวบ้าน 27000 ครัวเรือนมีน้ำใช้ 
วันนี้ (17 มี.ค. 2559) ผู้สื่อข่าวรายงานว่า น้ำในลำน้ำมูลช่วงไหลผ่านอำเภอเมืองนครราชสีมา และอำเภอเฉลิมพระเกียรติ ขณะนี้อยู่ในสภาพตื้นเขิน จนการประปาส่วนภูมิภาค สาขานครราชสีมา ไม่สามารถสูบน้ำดิบมาผลิตประปา เพื่อให้บริการประชาชน 27000 ครอบครัว ใน 2 อำเภอนี้ได้นายชิตชนก สมประเสริฐ ผู้อำนวยการสำนักชลประทานที่ 8 ทางคณะกรรมการจัดการน้ำระดับจังหวัดนครราชสีมา จึงประชุมหารือเพื่อแก้ปัญหา โดยมีมติให้ผันน้ำจากเขื่อนลำแชะ อ.ครบุรี วันละ 30000 ลูกบาศก์เมตร ผ่านระบบท่อมายังโรงผลิตประปาของเทศบาลนครนครราชสีมา เพื่อให้ประปาส่วนภูมิภาคนำไปผลิตประปาด้าน นายนพดล พุ่มกันภัย ผู้จัดการการประปาส่วนภูมิภาค สาขานครราชสีมา กล่าวว่า น้ำที่สูบมาจากลำแชะจะถูกพักไว้ที่บ่อพักของเทศบาลนครราชสีมา ก่อนจะปล่อยลงสู่ลำน้ำมูล แต่ระยะทางกว่า 25 กิโลเมตร กว่าจะไปถึงสถานีสูบน้ำของการประปาฯ เกิดเป็นข้อกังวลว่าเกษตรกรอาจลักลอบสูบน้ำเพื่อการเกษตร จึงประสานไปยังฝ่ายปกครอง ขอความร่วมมือเกษตรกรให้งดสูบน้ำในระยะนี้ทั้งนี้ ในส่วนของการประปาส่วนภูมิภาค สาขานครราชสีมา ปัจจุบันผลิตน้ำประปาให้บริการในพื้นที่ 13 ตำบล ครอบคลุมอำเภอเมืองนครราชสีมา และบางส่วนของอำเภอเฉลิมพระเกียรติ แต่ในช่วง 2 ปีที่ผ่านมา แม่น้ำมูลซึ่งเป็นแหล่งน้ำดิบผลิตประปามีปริมาณน้ำน้อย ทำให้การประปาส่วนภูมิภาค วางแนวทางการแก้ปัญหาไว้ 2 แนวทาง คือ1.วางท่อจากโรงผลิตประปาของเทศบาลนครราชสีมา เพื่อใช้น้ำดิบจากลำแชะ อ.ครบุรี หรือ2.วางท่อจากเขื่อนลำพระเพลิง อ.ปักธงชัย มายังสถานีสูบน้ำของการประปาโดยตรง เพื่อแก้ปัญหาขาดแคลนน้ำดิบในระยะยาว#จังหวัดนครราชสีมา ตัดใจผันน้ำจาก #เขื่อนลำแชะ วันละ 30000 ลบ.ม. ลง #แม่น้ำมูล ช่วยชาวบ้าน 27000 ครัวเรือนมีน้ำใช้ http://news.thaipbs.or.th/content/251030 #ThaiPBSnews #น้ำประปา---------------------------------------------------------คณะกรรมการจัดการน้ำจังหวัดนครราชสีมา ตัดสินใจผันน้ำจากเขื่อนลำแชะวันละ 30000 ลบ.ม. ให้การประปาส่วนภูมิภาค สาขานครราชสีมา หลังลำน้ำมูลตื้นเขิน การแก้ปัญหาด้วยวิธีดังกล่าวช่วยให้ประชาชน 27000 ครอบครัวมีน้ำใช้ต่อไป
คณะกรรมการจัดการน้ำจังหวัดนครราชสีมา ตัดสินใจผันน้ำจากเขื่อนลำแชะวันละ 30000 ลบ.ม. ให้การประปาส่วนภูมิภาค สาขานครราชสีมา หลังลำน้ำมูลตื้นเขิน การแก้ปัญหาด้วยวิธีดังกล่าวช่วยให้ประชาชน 27000 ครอบครัวมีน้ำใช้ต่อไป 
การจัดการน้ำ,นครราชสีมา,การประปาส่วนภูมิภาคนครราชสีมา,เกษตรกร,ลักลอบสูบน้ำ,น้ำประปา,ลำน้ำมูล,แม่น้ำมูลแล้ง,ภัยแล้ง2559,รู้สู้ภัยแล้ง,watersharing,ThaiPBSnews,ThaiPBS,ไทยพีบีเอส,เขื่อนลำแชะ